hotchpotch/miracl-hf-unified huggingface dataset:
মেজবাহউদ্দীন আহমেদ
মেজবাহউদ্দীন আহমেদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
মেজবাহউদ্দীন আহমেদের জন্ম রংপুর জেলা শহরের ধাপে। তাঁর বাবার নাম ডা. আইন উদ্দীন আহমেদ এবং মায়ের নাম জাহানারা বেগম। তাঁর স্ত্রীর নাম কানিজ আহমেদ। তাঁদের তিন মেয়ে।
১৯৭১ সালে ব্যবসা করতেন মেজবাহউদ্দীন আহমেদ। সামরিক প্রশিক্ষণপ্রাপ্তও ছিলেন তিনি। ১৯৬৮ সালে পাকিস্তান সেনাবাহিনীর ক্যাডেট অফিসার হিসেবে যোগ দিয়ে কারকুনে প্রশিক্ষণ নেন। কিন্তু তাঁকে সেনাবাহিনীতে কমিশন দেওয়া হয়নি। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধযুদ্ধ শেষে ভারতের সাহেবগঞ্জে কিছুদিন প্রশিক্ষক হিসেবে কাজ করেন। পরে যুদ্ধ করেন ছয় নম্বর সেক্টরের পাটগ্রাম সাবসেক্টরে। বড়খাতা, পাটগ্রামসহ আরও কয়েকটি স্থানে সাহসিকতার সঙ্গে যুদ্ধ করেন। পাটগ্রাম সাবসেক্টরের অধিনায়ক মতিউর রহমান (বীর বিক্রম) এর নেতৃত্বে একাধিক সফল অপারেশনে অংশ নিয়েছেন মেজবাহউদ্দীন। ৫ ডিসেম্বর লালমনিরহাট মুক্ত করার পর মেজবাহউদ্দীন তাঁর দল নিয়ে অগ্রসর হন রংপুরের দিকে। ১৬ ডিসেম্বর রংপুর পুলিশ লাইন দখল করে তিনি সেখানে পতাকা ওড়ান। মেজবাহউদ্দীন আহমেদ স্বাধীনতার পর বাংলাদেশ সেনাবাহিনীতে চাকরি করেন।
১৯৭১ সালের ২০ বা ২১ নভেম্বর লালমনিরহাট জেলার অন্তর্গত হাতীবান্ধার বড়খাতার পূর্ব ও উত্তর কোণে ছিলো ভারতের পশ্চিমবঙ্গ রাজ্যের সীমানা। পশ্চিম দিকে ছিলো তিস্তা নদী। পাটগ্রাম থেকে রেল ও সড়কপথ হাতীবান্ধার ওপর দিয়ে লালমনিরহাটের সঙ্গে যুক্ত। হাতীবান্ধার বড়খাতা ও থানা সদরে ছিল পাকিস্তান সেনাবাহিনীর শক্ত প্রতিরক্ষা অবস্থান। সেখানে কয়েকবার মুক্তিবাহিনী আক্রমণ চালিয়ে ব্যর্থ হয়। নভেম্বর মাসের মাঝামাঝি মুক্তিযোদ্ধারা আবার সেখানে আক্রমণের জন্য প্রস্তুতি নিতে থাকেন। পরিকল্পনা অনুযায়ী, ২০-২১ নভেম্বর মুক্তিযোদ্ধারা থানা সদর ও বড়খাতায় আক্রমণের জন্য সীমান্ত এলাকা থেকে রওনা দেন। একটি দলের নেতৃত্বে ছিলেন মেজবাহউদ্দীন আহমেদ। তাঁদের সার্বিক নেতৃত্বে ছিলেন সাব সেক্টর কমান্ডার মতিউর রহমান (বীর বিক্রম)। সেদিন ছিল ঈদের দিন এবং সকাল আটটায় একযোগে মুক্তিযোদ্ধারা অতর্কিতে আক্রমণ চালান। দিনের আলোয় ওই সময় আক্রমণের জন্য উপযোগী ছিল না। মুক্তিযোদ্ধারা ভেবেছিলেন, ঈদের দিনে পাকিস্তানি সেনারা কিছুটা ঈদ আমদে থাকবে। ওই সুযোগে তাঁদের আক্রমণ সফল হবে। কিন্তু তা ঘটেনি। পাকিস্তানিরা পুরোপুরি সতর্কই ছিল। আরেকটি ঘটনা, সেদিন ক্যাম্পে পাকিস্তানি সেনা বদল হচ্ছিল। অর্থাৎ নতুন দল লালমনিরহাট থেকে এসে সেখানে অবস্থান নিচ্ছিল। সেখানে যারা ছিল তারা লালমনিরহাটে যাচ্ছিল। এমন সময়ই মুক্তিযোদ্ধারা সেখানে আক্রমণ করেন। আকস্মিক আক্রমণে প্রথমেই পাকিস্তানি সেনাবাহিনীর দলনেতাসহ কয়েকজন নিহত হয়। এরপর ভীতসন্ত্রস্ত পাকিস্তানি সেনারা পিছু হটতে থাকে। এই সুযোগে সাহসী মেজবাহউদ্দীনের নেতৃত্বে মুক্তিযোদ্ধারা পাকিস্তানি সেনাবাহিনীর বড়খাতা ঘাঁটি দখল করে ফেলেন। কয়েক দিন ধরে সেখানে যুদ্ধ হয়। ২৪ নভেম্বর পাকিস্তানি সেনাবাহিনীর দল হাতীবান্ধা থেকে পালিয়ে যায়।
বহু-মহাবিশ্ব
বহু-মহাবিশ্ব () (বা অধি-মহাবিশ্ব) হল মহাবিশ্বগুলির প্রকল্পিত সম্ভাব্য সেট, যার মধ্যে, আমরা যে মহাবিশ্বে বসবাস করি সেটিও অন্তর্ভুক্ত। একত্রে এই মহাবিশ্বগুলি বিদ্যমান : এই স্থান, সময়, পদার্থ, শক্তি, এবং ভৌত নীতিগুলি এবং ধ্রুবকগুলি যেগুলি তাদের বর্ণনা করে, সবকিছু গঠন করে।
এই মাল্টিভার্সের মধ্যে বিভিন্ন মহাবিশ্বকে "সমান্তরাল মহাবিশ্ব", "অন্যান্য মহাবিশ্ব", অথবা "বিকল্প মহাবিশ্ব" বলা হয়।
১৯৫২ সালে ডাবলিনে এরভিন শ্রোডিঙার একটি ভাষণ দিয়েছিলেন, যেখানে তিনি কৌতুকপূর্ণভাবে তাঁর শ্রোতাদের সতর্ক করেছিলেন এই বলে যে তিনি যা বলতে যাচ্ছেন তা হয়ত 'উন্মাদের কথা বলে মনে' হবে। তিনি বলেছিলেন যে, যখন তার নোবেল সমীকরণগুলি বিভিন্ন ইতিহাস বর্ণনা করছে বলে মনে হচ্ছে, তখন এগুলি "বিকল্প নয়, কিন্তু সব সত্যিই একযোগে ঘটেছে"। এটিই মাল্টিভার্সের অলীক উপন্যাসের বাইরে সবচেয়ে পুরানো তথ্যসুত্র।
আমেরিকান দার্শনিক এবং মনোবিজ্ঞানী উইলিয়াম জেমস ১৮৯৫ সালে প্রথম "মাল্টিভার্স" উক্তিটি ব্যবহার করেন; যদিও তিনি একটি ভিন্ন প্রেক্ষাপটে ব্যবহার করেছিলেন।
অনন্ত মহাবিশ্বের (ইংরেজি: Multiverse) তত্ত্ব অণুযায়ী আমাদের দৃশ্যমান মহাবিশ্ব একটি নয়, অসংখ্য। এই ধারণাটি বিগ ব্যাং তত্ত্বের পরবর্তী তাত্ত্বিক উন্নয়নের মাধ্যমে আধুনিক পদার্থবিজ্ঞানের জগতে স্থান করে নিয়েছে বলে মনে করা হচ্ছে। আমাদের মহাবিশ্ব যদি কোয়ান্টাম ফ্লাকচুয়েশনের মধ্য দিয়ে স্থান-কালের শূন্যতার ভিতর দিয়ে আবির্ভূত হয়ে থাকে, তবে এই পুরো প্রক্রিয়াটি কিন্তু একাধিকবার ঘটতে পারে, এবং হয়ত বাস্তবে ঘটেছেও। এই একাধিক মহাবিশ্বের অস্তিত্বের ব্যাপারটি প্রাথমিকভাবে এডোয়ার্ড ট্রিয়ন আর পরবর্তীকালে মূলতঃ আঁদ্রে লিন্ডে এবং আলেকজাণ্ডার ভিলেঙ্কিন-এর গবেষণা থেকে বেরিয়ে এসেছে। ধারণা করা হয় যে, ইনফ্লেশনের মাধ্যমে সম্প্রসারিত মহাজাগতিক বুদ্বুদ থেকে আমাদের মহাবিশ্বের মতই অসংখ্য মহাবিশ্ব তৈরী হয়েছে, যেগুলো একটা অপরটা থেকে সংস্পর্শবিহীন অবস্থায় দূরে সরে গেছে। এ ধরনের অসংখ্য মহাবিশ্বের একটিতেই হয়ত আমরা অবস্থান করছি অন্য গুলোর অস্তিত্ব সম্বন্ধে একেবারেই জ্ঞাত না হয়ে। স্ট্রিং তত্ত্বিকদের গণনা থেকে জানা গিয়েছে যে, ১০টির মতো ভ্যাকুয়াম স্তরের তথা মহাবিশ্বের অস্তিত্ব থাকতে পারে । দীর্ঘদিন ধরে এই তত্ত্বকে যাচাইযোগ্যতা এবং পরীক্ষণযোগ্যতার অভাবে অভিযুক্ত করা হলেও সম্প্রতি অনন্ত মহাবিশ্বের কিছু পরীক্ষালব্ধ প্রমাণ পাওয়া গিয়েছে বলে দাবী করা হয়েছে।
২০১০ সালের কাছাকাছি সময়ে, স্টিফেন এম. ফিনির মত বিজ্ঞানীরা উইলকিনসন মাইক্রোওয়েভ অ্যানাইসোট্রপি প্রোবের (ডব্লিউএমএপি) তথ্য বিশ্লেষণ করেন। তারা দাবি করেন যে আমাদের মহাবিশ্বের সাথে সুদূর অতীতে অন্যান্য (সমান্তরাল) মহাবিশ্বের সাথে সংঘর্ষ ঘটেছিল এরকম প্রমাণ তারা পেয়েছেন।
তবে, ডব্লিউএমএপি এবং প্ল্যাংক কৃত্রিম উপগ্রহ, যার রেজল্যুশন ডব্লিউএমএপি-এর থেকে ৩-গুন বেশী, থেকে পাওয়া তথ্য পুঙ্খানুপুঙ্খ বিশ্লেষণ করে এরকম কোনও বুদ্বুদ মহাবিশ্ব সংঘর্ষ সম্বন্ধে কোন পরিসংখ্যানগত উল্লেখযোগ্য প্রমাণ পাওয়া যায় না।
উপরন্তু, আমাদের উপর অন্যান্য মহাবিশ্বের মহাকর্ষীয় আকর্ষণের কোন প্রমাণ নেই।
একাত্তরের ঘাতক দালাল নির্মূল কমিটি
একাত্তরের ঘাতক দালাল নির্মূল কমিটি ১৯৯০-এর দশকের শুরুতে আরম্ভ হওয়া বাংলাদেশের একটি আন্দোলন। এটি ১৯৭১ সালে বাংলাদেশের স্বাধীনতা যুদ্ধের বিরোধিতাকারী ব্যক্তিদের গণবিচার সম্পাদন করে। তবে বর্তমানে এই সংঘটনের তেমন কার্যকারিতা নেই।
১৯৯১ সালের ২৯ ডিসেম্বর গোলাম আযমকে জামায়াতে ইসলামী তাদের দলের আমীর ঘোষণা করলে বাংলাদেশে জনবিক্ষোভের সূত্রপাত হয়। বিক্ষোভের অংশ হিসাবে ১৯৯২ সালের ১৯ জানুয়ারি ১০১ সদস্যবিশিষ্ট একাত্তরের ঘাতক দালাল নির্মূল কমিটি গঠিত হয় জাহানারা ইমামের নেতৃত্বে। তিনি হন এর আহ্বায়ক। এর পাশাপাশি মুক্তিযুদ্ধের চেতনাবিরোধী প্রতিরোধ মঞ্চ, ১৪টি ছাত্র সংগঠন, প্রধান প্রধান রাজনৈতিক জোট, শ্রমিক-কৃষক-নারী এবং সাংস্কৃতিক জোটসহ ৭০টি সংগঠনের সমন্বয়ে পরবর্তীতে ১১ ফেব্রুয়ারি ১৯৯২ ‘মুক্তিযুদ্ধের চেতনা বাস্তবায়ন ও একাত্তরের ঘাতক দালাল নির্মূল জাতীয় সমন্বয় কমিটি’ গঠিত হয়। সর্বসম্মতিক্রমে এর আহ্বায়ক নির্বাচিত হন জাহানারা ইমাম। এই কমিটি ১৯৯২ সালে ২৬ মার্চ ’গণআদালত’ এর মাধ্যমে সোহরাওয়ার্দী উদ্যানে একাত্তরের নরঘাতক গোলাম আযমের ঐতিহাসিক বিচার অনুষ্ঠান করে। গণআদালাতে গোলাম আযমের বিরুদ্ধে দশটি সুনির্দিষ্ট অভিযোগ উত্থাপিত হয়। ১২ জন বিচারক সমন্বয়ে গঠিত গণআদালতের চেয়ারম্যান জাহানারা ইমাম গোলাম আযমের ১০টি অপরাধ মৃত্যুদন্ডযোগ্য বলে ঘোষণা করেন।
চাইবাসা
চাইবাসা হল ঝাড়খন্ড রাজ্যের পশ্চিম সিংভূম জেলার একটি পৌর শহর।এই শহরে পশ্চিম সিংভূম জেলার ও কোলহান বিভাগ-এর সদর দপ্তর অবস্থিত।
শহরটি সমুদ্র সমতল থেকে উচুতে অবস্থিত।চাইবাসা অবস্থিত।এই শহর রাজ্যের রাজধানী রাঁচি থেকে ১৪০ কিমি , চক্রধমপুর থেকে ২৫ কিমি ও জামসেদপুর শহর থেকে ৫৮ কিমি দূরবে অবস্থিত।.
 ভারতের জনগননা চাইবাসা শহরের জনসংখ্যা হল ৬৩৪৬৮।এই শহরের মোট পরিবারের সংখ্যা ১০,৫৯৬ টি। শহরে মোট পুরুষের সংখ্যা ৩৩,৬৮৬ এবং মহিলার সংখ্যা ৩৯৯৬২ জন। . চাইবাসা শহরে মোট স্বাক্ষরতার হার ৫৯.৫% যা জাতীয় হার ৭৪.৪ এর কম।১২ শতাং জন সংখ্যার বয়স ০-৬ বছরের মধ্যে।
জেরেমি রেনার
জেরেমি লি রেনার (জন্ম: ৭ জানুয়ারি, ১৯৭১) একজন মার্কিন অভিনেতা ও গায়ক। ২০০০ দশকের বেশিরভাগ সময় জুড়ে তিনি বেশ কয়েকটি স্বাধীন চলচ্চিত্র যেমন "ডাহমার" (২০০২) ও "নিও নেড" (২০০৫) এ অভিনয় করেন। তিনি বেশ কিছু বিগ বাজেটের চলচ্চিত্রে পার্শ্ব চরিত্রেও অভিনয় করেন। তার মধ্যে "এস.ডব্লিউ.এ.টি" (২০০৩) ও "২৮ উইকস লেটার" (২০০৭) অন্যতম। পরবর্তীতে তিনি "দ্য টাউন" (২০১০) চলচ্চিত্রে অনবদ্য অভিনয় করেন যা তাকে শ্রেষ্ঠ পার্শ্ব অভিনেতার বিভাগে একাডেমি পুরস্কারের মনোনয়ন এনে দেয়।
রেনার "হার্ট লকার" (২০০৮) চলচ্চিত্র যাতে অভিনয় করে তিনি শ্রেষ্ঠ অভিনেতার বিভাগে একাডেমি পুরস্কারের মনোনয়ন পান, মার্ভেল সিনেম্যাটিক ইউনিভার্সের চলচ্চিত্র "থর" (২০১১), "দ্য অ্যাভেঞ্জার্স" (২০১২), "" (২০১৫) ও "" (২০১৬) তে হকআই এর চরিত্রে অভিনয় করে বেশ পরিচিতি পান। এছাড়া তিনি "মিশন: ইম্পসিবল - গোস্ট প্রোটোকল" (২০১১), "দ্য বর্ন লিগ্যাসি" (২০১২), "" (২০১৩), "আমেরিকান হাসল" (২০১৩), "" (২০১৫), "অ্যারাইভাল" (২০১৬) চলচ্চিত্রেও অভিনয় করেন যেগুলো বেশ ব্যবসা সফল হয়।
রেনারের জন্ম ক্যালিফোর্নিয়ার মডেস্টোতে। তার মায়ের নাম ভ্যালেরি সার্লি এবং বাবা লি রেনার। তার বাবা ১৯৮০ এর দশকে "ম্যাকহেনরি বল" নামে মডেস্টোতে একটি বোলিং অ্যালি চালাতেন। তার পিতা-মাতা খুব অল্প বয়সেই বিয়ে করেন। তার দশ বছর বয়সের সময়ে তারা তালাক নিয়ে নেন। সাত ভাই বোনের মধ্যে রেনার সবচেয়ে বড়। তার পূ্র্ব পুরুষেরা জার্মান, ইংরেজ, স্কটিশ, সুইডীয়, আইরিশ, পানামানীয় ছিলেন।
রেনার মডেস্টোর ফ্রেড সি. বেয়ার হাই স্কুল থেকে ১৯৮৯ সালে পড়ালেখা শেষ করেন। পরবর্তীতে তিনি মডেস্টো জুনিয়র কলেজে ভর্তি হয়ে কম্পিউটার বিজ্ঞান ও অপরাধতত্ত্ব নিয়ে পড়াশোনা করেন। এখানে নাটকের ক্লাস করতে গিয়ে তিনি অভিনয়কেই পেশা হিসাবে নির্ধারণ করেন।
পশ্চিমবঙ্গে খেলাধূলা
পশ্চিমবঙ্গে খেলাধূলা একটি বিশেষ গুরুত্বপূর্ণ স্থানের অধিকারী। ফুটবল ও ক্রিকেট এই রাজ্যের সর্বাধিক জনপ্রিয় খেলাগুলির অন্যতম।
ভারতের অন্যান্য রাজ্যে ক্রিকেট সর্বাধিক জনপ্রিয় খেলা হলেও, পশ্চিমবঙ্গে ফুটবলকেই সর্বাধিক জনপ্রিয় খেলা মনে করা হয়। পশ্চিমবঙ্গকে ভারতে ফুটবলের কেন্দ্র মনে করা হয়। মোহনবাগান অ্যাথলেটিক ক্লাব, ইস্ট বেঙ্গল ক্লাব ও মহামেডান স্পোর্টিং ক্লাবের মতো ভারতের অনেক জাতীয় দল এই শহরে অবস্থিত।
ভারতের অন্যান্য অঞ্চলের মতো পশ্চিমবঙ্গেও ক্রিকেট অত্যন্ত জনপ্রিয় খেলা। ভারতের বৃহত্তম ক্রিকেট স্টেডিয়াম ইডেন গার্ডেনস স্টেডিয়াম কলকাতায় অবস্থিত। এই স্টেডিয়ামের এক লক্ষেরও বেশি দর্শক খেলা দেখতে পারেন। বিশ্বে যে দু'টি ক্রিকেট স্টেডিয়ামে এক লক্ষ আসন রয়েছে, ইডেন গার্ডেনস তার অন্যতম। ইডেন গার্ডেনস পূর্বাঞ্চল ও বাংলা ক্রিকেট দলের কার্যালয়। ইন্ডিয়ান প্রিমিয়ার লিগের কলকাতা নাইট রাইডার্স দলের কার্যালয়ও কলকাতায়। শাহরুখ খানের মালিকানাধীন এই দলটি ইডেন গার্ডেনকে নিজস্ব হোম টার্ফ হিসেবে ব্যবহার করে। ক্যালকাটা ক্রিকেট অ্যান্ড ফুটবল ক্লাব হল বিশ্বের দ্বিতীয় প্রাচীনতম ক্রিকেট ক্লাব।
খো খো ও কাবাডি ইত্যাদি খেলাও পশ্চিমবঙ্গে বিশেষ জনপ্রিয়।
বিশ্বের প্রাচীনতম পোলো ক্লাব ক্যালকাটা পোলো ক্লাব কলকাতাতেই অবস্থিত।
যুক্তরাজ্যের বাইরে রয়্যাল ক্যালকাটা গলফ ক্লাব হল বিশ্বের প্রাচীনতম গলফ ক্লাব।
লক্ষ্মণ সন্দাকান
পত্তামপেরুমা আরাচ্চিগে ডন লক্ষ্মণ রঙ্গিকা সন্দাকান (; জন্ম: ১০ জুন, ১৯৯১) প্রথিতযশা পেশাদার শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। শ্রীলঙ্কা দলের পক্ষে সকল স্তরের ক্রিকেটে অংশগ্রহণ করছেন ‘লাকি’ ডাকনামে পরিচিত লক্ষ্মণ সন্দাকান। এছাড়াও, কলম্বো, সারাসেন্স ও সাউদার্ন এক্সপ্রেস ক্লাবের পক্ষেও প্রতিনিধিত্ব করছেন তিনি। দলে তিনি মূলতঃ বোলারের দায়িত্ব পালন করছেন। স্লো লেফট-আর্ম চায়নাম্যান বোলিংয়ের পাশাপাশি ডানহাতে ব্যাট হাতেও দক্ষতা প্রদর্শন করে চলেছেন তিনি।
১৭ বছর বয়সে ক্রিকেট খেলায় অংশ নিতে শুরু করেন। মাত্তুমাগালা করুণারত্নে বুদ্ধিস্ট কলেজে অধ্যয়ন করেন। এরপর ডি মেজনড কলেজে চলে যান।
ঘরোয়া প্রথম-শ্রেণীর ক্রিকেটে কলম্বো ক্রিকেট ক্লাবের পক্ষে খেলছেন সন্দাকান। ২০১৫-১৬ মৌসুমের প্রিমিয়ার লীগ টুর্নামেন্টে সর্বাধিক উইকেট পান। ১০ খেলায় ১৮ ইনিংসে অংশ নিয়ে ৫২ উইকেট পান।
জুলাই, ২০১৬ সালে অস্ট্রেলিয়ার বিপক্ষে টেস্ট সিরিজে অংশ নেয়ার লক্ষ্যে তাকে শ্রীলঙ্কা দলের অন্যতম সদস্যরূপে মনোনীত করা হয়। ২৬ জুলাই, ২০১৬ তারিখে অস্ট্রেলিয়ার বিপক্ষে তার টেস্ট অভিষেক ঘটে। প্রথম ইনিংসে মিচেল মার্শকে আউট করে তিনি তার প্রথম উইকেট পান। প্রথম ইনিংসে ৪/৫৮ ও দ্বিতীয় ইনিংসে ৩/৪৯ পান। খেলায় তিনি ৭/১০৭ পান যা টেস্ট অভিষেকে কোন চায়নাম্যান বোলারের সেরা সংগ্রহ। খেলায় শ্রীলঙ্কা দল ১০৬ রানে জয় তুলে নেয় যা অস্ট্রেলিয়ার বিপক্ষে ২৭ খেলায় দ্বিতীয় ছিল।
২১ আগস্ট, ২০১৬ তারিখে একই দলের বিপক্ষে একদিনের আন্তর্জাতিকে অভিষেক হয় তার। প্রথম ওভারেই ম্যাথু ওয়েডকে কট আউটের মাধ্যমে প্রথম উইকেট পান।
জানুয়ারি, ২০১৭ সালে দক্ষিণ আফ্রিকার বিপক্ষে টি২০আই সিরিজে খেলার জন্য তাকে অন্তর্ভূক্ত করা হয়। ২২ জানুয়ারি, ২০১৭ তারিখে তার টি২০আই অভিষেক হয়। প্রথম বলেই তিনি উইকেট পান যা যে-কোন শ্রীলঙ্কানের জন্য প্রথম কৃতিত্ব প্রদর্শন।
সংগ্রাম
সংগ্রাম একটি বাংলা শব্দ ( ইংরেজি : Struggle , War । আরবি : জিহাদ ) : সাধারনত সংগ্রাম শব্দটি কোন গোষ্ঠীর কোন ঐক্যবদ্ধ আন্দোলনকে নির্দিষ্ট করে ।কোন নির্দিষ্ট উদ্দেশ্য বাস্তবায়নের জন্য কোঠর মনোভাব নিয়ে সকল শান্তিপূর্ণ ও সামরিক ব্যাবস্থাকে সাথে নিয়ে একাগ্রচিত্তে সেই উদ্দেশ্য বাস্তবায়নের প্রচেষ্টাকে সংগ্রাম বলা হয়ে থাকে ।
কোন ন্যায় ও মহান উদ্দেশে বাস্তবায়নের লক্ষে এক ব্যক্তি বা গোষ্ঠীর সম্মিলিত সামরিক কিংবা অসামরিক প্রচেষ্টাকে একত্রে সংগ্রাম বলা হয় । যেমন বাংলাদেশের স্বাধীনতা সংগ্রাম ।
ব্যক্তিগত অভিব্যক্তি প্রকাশের জন্যেও সংগ্রাম শব্দটি ব্যবহার করা হয়ে থাকে " জীবনসংগ্রাম "
গৃহায়ন ও গণপূর্ত মন্ত্রণালয়
গৃহায়ন ও গনপূর্ত মন্ত্রণালয় হচ্ছে বাংলাদেশ সরকারের একটি মন্ত্রণালয়, যেটি বাংলাদেশের গৃহায়ন ও রাষ্ট্রীয় নির্মাণ কাজ সমূহের নিয়ন্ত্রণ করে থাকে।
পরিকল্পিত নগর; নিরাপদ ও সাশ্রয়ী আবাসন।
সুষ্ঠু পরিকল্পনা ও গবেষনার মাধ্যমে জমির সর্বোত্তম ব্যবহার নিশ্চিত করে দেশের স্বল্প ও মাধ্যম আয়ের মানুষের জন্য টেকসই, নিরাপদ ও সাশ্রয়ী আবাসন, পরিকল্পিত নগরায়ণ এবং সরকারের বিভিন্ন মন্ত্রণালয়/ বিভাগ/অধিদপ্তর/পরিদপ্তর/সংস্থার জন্য আধুনিক সুযোগ-সুবিধাসম্পন্ন অবকাঠামো নির্মাণ।
উইকিট্রিবিউন
উইকিট্রিবিউন হচ্ছে একটি খবরের ওয়েবসাইট যেটিতে পেশাদার সাংবাদিকের গবেষনা, খবরের ঘটনার রির্পোট এবং সেচ্ছাসেবকরা নিবন্ধ গুলো প্রুফরিডিংয়ের মাধ্যমে যাচাই করে, সত্যতা যাচাই করে, নিবন্ধে তথ্যের সূত্র যোগ করে। উইকিপিডিয়ার সহ-প্রতিষ্ঠাতা জিমি ওয়েলস ২০১৭ এর এপ্রিলে ওয়েবসাইটটি প্রকাশিত করেন। উইকিট্রিবিউন উইকিপিডিয়া অথবা এর প্রধান প্রতিষ্ঠান উইকিমিডিয়া ফাউন্ডেশন এর সঙ্গে সম্বন্ধযুক্ত নয়।
ইউসুফ খান (ফুটবলার)
ইউসুফ খান (৫ আগস্ট ১৯৩৭ - ১ জুলাই ২০০৬) একজন ভারতীয় ফুটবল খেলোয়াড় ছিলেন যিনি ১৯৬০ সালের অলিম্পিকে ভারতীয় ফুটবল দলের সদস্য ছিলেন। ১৯৬৫ সালের এশিয়ান অল স্টারস ১১ দলে যে দুজন ভারতীয় স্থান পেয়েছিলেন উনি তার মধ্যে একজন। ১৯৬২ সালে এশিয়ান গেমসে সোনাজয়ী ভারতীয় দলেরও উনি সদস্য ছিলেন।
১৯৬৬ সালে ওনাকে অর্জুন পুরষ্কারে সন্মানিত করা হয়।
ইলিয়াস আলী অপহরণ
ইলিয়াস আলী অপহরণ বাংলাদেশের একটি চাঞ্চল্যকর ঘটনা, যা ২০১২ সালে সংগঠিত হয়। বিএনপি'র সাবেক সাংসদ ইলিয়াস আলীকে তার গাড়িচালকসহ বনানী এলাকা হতে উঠিয়ে নিয়ে যাওয়া হয় আইন শৃঙ্খলা রক্ষাকারী বাহিনীর নামে।
২০১২ সালের ১৭ এপ্রিল তারিখে রাত দেড়টায় বাংলাদেশের রাজধানী ঢাকা মহানগরের বনানী এলাকার সাউথ পয়েন্ট স্কুলের সামনে থেকে অপহৃত হন ইলিয়াস আলী ও তার গাড়ি চালক আনসার আলী।
সাইনি বোনেরা
সাইনি বোনেরা পাঞ্জাবের তিনজন আন্তর্জাতিক হকি খেলোয়াড় বোন রূপা সাইনি, কৃষ্ণা সাইনি ও প্রেমা সাইনির জনপ্রিয় বিশেষণ। একসময় তিন সাইনি বোন দাপটের সাথে ভারতে মেয়েদের হকি খেলতেন ও ১৯৭০ সালে জাপানের বিরুদ্ধে টেস্ট সিরিজে তিন বোন একসাথে ভারতের হয়ে খেলেন।
রূপা সাইনি এদের মধ্যে হকিতে সবথেকে সফল হন। ১৯৭৪ এ ফ্রান্স ও ১৯৭৮ এ মাদ্রিদ বিশ্বকাপে উনি ভারতীয় দলের সদস্যা ছিলেন। ভারতে ও বাইরে উনি প্রায় ২০০টি টেস্টে দেশের হয়ে খেলেন। ১৯৭৯ এ ভ্যাঙ্কুভারে অনুষ্ঠিত বিশ্ব চ্যাম্পিয়নশিপেও উনি ভারতের হয়ে খেলেন। উনি অর্জুন পুরষ্কারেও সন্মানিত হন।
রূপার বড় বোন প্রেমা সাইনি পাঞ্জাব সরকারের তরফ থেকে মহারাজা রঞ্জিৎ সিং পুরস্কারে ভূষিত হন।
রূপা সাইনি পরবর্তীকালে ডক্টরেট উপাধী লাভ করেন ও পাতিয়ালার গভর্নমেন্ট কলেজ অফ ফিজিকাল এডুকেশনে অধ্যাপক হিসেবে যোগ দেন। পরে উনি গভর্নমেন্ট মহীন্দ্রা কলেজের অধ্যক্ষা হন। ভারতের মহিলা জাতীয় হকি দলের ম্যানেজার হিসেবেও উনি কাজ করেছেন।
শ্রেষ্ঠ চলচ্চিত্র অভিনেত্রীর জন্য মেরিল-প্রথম আলো পুরস্কার
শ্রেষ্ঠ চলচ্চিত্র অভিনেত্রীর জন্য মেরিল-প্রথম আলো পুরস্কার বাংলাদেশের চলচ্চিত্র অভিনেত্রীদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের চলচ্চিত্রের জন্য এই পুরস্কার প্রদান করা হয়।
এই বিভাগে প্রথমবার পুরস্কার লাভ করেন শাবনূর। তিনি ১৯৯৯ থেকে ২০১০ পর্যন্ত আয়োজনে সর্বাধিক টানা ১৩ বার এই পুরস্কারের মনোনয়ন লাভ করেন এবং ২০০৩ ও ২০০৬ সাল ছাড়া ১৯৯৯ সাল থেকে ২০১০ সাল পর্যন্ত আয়োজনে সর্বাধিক ১০ বার এই পুরস্কার জিতেন। ২০০৩ ও ২০০৬ সালে দুইবার এই পুরস্কার লাভ করেন পূর্ণিমা। এছাড়া মৌসুমী ২০১১ ও ২০১২ সালের আয়োজনে টানা দুইবার ও জয়া আহসান ২০১৩ ও ২০১৪ সালের আয়োজনে টানা দুইবার এই পুরস্কার লাভ করেন। অপু বিশ্বাস ১০টি মনোনয়ন পেলেও কোন পুরস্কার অর্জন করতে পারেননি। এই বিভাগে সবচেয়ে সাম্প্রতিক বিজয়ী নুসরাত ইমরোজ তিশা "ডুব" (২০১৭) চলচ্চিত্রে অভিনয়ের জন্য এই পুরস্কার লাভ করেন।
দুই বা ততোধিক বার এই বিভাগে পুরস্কার বিজয়ীরা হলেন:দুই বা ততোধিক বার এই বিভাগে পুরস্কারে মনোনীতরা হলেন:
৫ বার
খাজা আহমেদ ইয়াসাবির দরগা
খাজা আহমেদ ইয়াসাবি'র সমাধি () দক্ষিণ কাজাখস্তানের তুর্কেস্তান শহরে অবস্থিত একটি অসম্পূর্ণ সমাধি। ১৩৮৯ সালে তৈমুর স্থাপনাটির নকশা অনুমোদন করেন। তৈমুর লং সে সময়ে তৈমুরি সাম্রাজ্যের অংশ হিসেবে এই অঞ্চল শাসন করতেন। তিনি ১২ শতকে নির্মিত বিখ্যাত তুর্কি কবি এবং সুফি সাধক খাজা আহমেদ ইয়াসাবির (১০৯৩-১১৬৬) ছোট সমাধি পরিবর্তন করে এটা নির্মাণ করতে বলেন। তবে ১৪০৫ সালে তৈমুরের মৃত্যুর সাথে সাথে নির্মাণ কাজ স্থগিত হয়ে যায়।
তার পরও অসম্পূর্ণ অবস্থায় দরগা বেঁচে আছে সেরা এক হিসাবে সংরক্ষিত সব Timurid বাক্য. তার সৃষ্টির শুরুতে চিহ্নিত করে Timurid স্থাপত্য শৈলী. পরীক্ষামূলক স্থানিক ব্যবস্থা, উদ্ভাবনী স্থাপত্য সমাধান জন্য খিলান ও গম্বুজ বাক্য এবং ornamentations ব্যবহার করে মাতাল টাইলস তৈরি কাঠামো প্রোটোটাইপ এই জন্য স্বতন্ত্র শিল্প, যা ছড়িয়ে পড়ে সারা সাম্রাজ্য এবং তার পরেও.
ধর্মীয় কাঠামো চলতে ড্র তীর্থযাত্রীদের জুড়ে থেকে মধ্য এশিয়া এবং আসা হয়েছে epitomize করে কাজাখ জাতীয় পরিচয়. এটা করা হয়েছে, সুরক্ষিত হিসাবে একটি জাতীয় স্মৃতিস্তম্ভযখন ইউনেস্কো স্বীকৃত হিসাবে এটি দেশের প্রথম সাইট এর patrimony ঘোষণা, এটি একটি ওয়ার্ল্ড হেরিটেজ সাইট 2003 সালে.
খাজা আহমেদ ইয়াসাবির সমাধিসৌধ টি আজকের দিনের তুর্কেস্তানের উত্তর পূর্বে অবস্থিত আগে যা হযরতে তুর্কেস্তান নামে পরিচিত ছিলো, একটি বিখ্যাত ক্যারাভ্যান ব্যবসা কেন্দ্র পূর্বে খাজরেত পরে ইয়াসি নামে পরিচিত ছিলো, কাজাখস্তানের দক্ষিণে অবস্থিত। স্থাপনাটি একটি ঐতিহাসিক দুর্গের মধ্যে অবস্থিত যা বর্তমানে একটি প্রত্নতাত্ত্বিক স্থান।
অসম্পূর্ণ হওয়া সত্ত্বেও এটা টিকে থাকা সেরা তৈমুরি স্থাপনা। এটা তৈমুরি স্থাপত্য শৈলীর সূচনা করে। পরীক্ষামূলক স্থানিক ব্যবস্থা, খিলান এবং গম্বুজের জন্য উদ্ভাবনী স্থাপত্য সমাধান, গ্লেজড টাইলস ব্যবহার করে অলংকরণ এই কাঠামোকে অনন্য করে তোলে যা সাম্রাজ্যের ভেতরে বাইরে ছড়িয়ে পড়ে।
খোজা আহমেদ Yasawi (খাজা বা খাজা (ফার্সি: خواجه উচ্চারিত khâje) অনুরূপ "মাস্টার", কোথা আরবি: خواجة khawājah), এছাড়াও বানান হিসাবে খাজা Akhmet Yassawi ছিল, 12th শতাব্দীর মাথা, একটি আঞ্চলিক স্কুল সুফিবাদ একটি মিস্টিক আন্দোলন ইসলামের শুরু করেন, যা 9 ম শতাব্দীর. তিনি জন্মগ্রহণ করেন Ispidjab (আধুনিক Sayram), 1093, এবং অধিকাংশ ব্যয় তার জীবন Yasi, মরণ আছে 1166. তিনি ব্যাপকভাবে হয় প্রচুর সম্মান মধ্যে, মধ্য এশিয়া এবং তুর্কি-ভাষী বিশ্বের জন্য জনপ্রিয়করণের সুফিবাদ, যা টেকসই আশ্লেষ ইসলামের মধ্যে এলাকায় সত্ত্বেও সমসাময়িক আক্রমণ মোঙ্গল আক্রমণ. পারমার্থিক স্কুলে তিনি তৈরি পরিণত Yasi মধ্যে সবচেয়ে গুরুত্বপূর্ণ মধ্যযুগীয় জ্ঞানগর্ভ কেন্দ্র করে এলাকায়. এছাড়াও তিনি একজন বিশিষ্ট কবি, দার্শনিক ও রাষ্ট্রনায়ক. Yasawi ছিল করেন ছোট একটি দরগা, যা হয়ে ওঠে একটি তীর্থযাত্রা সাইটের জন্য মুসলমানদের.
রোয়িং বিশ্বকাপ
রোয়িং বিশ্বকাপ হল আন্তর্জাতিক রোয়িং ফেডারেশন কর্তৃক আয়োজিত একটি আন্তর্জাতিক রোয়িং প্রতিযোগিতা, যা ১৯৯৭ সালে চালু হয় এবং তিনটি রেগাটা নিয়ে গঠিত (২০০১ সাল থেকে, যেখানে চারটি ছিল) গ্রীষ্মকালের শুরুতে অনুষ্ঠিত হয়। রোয়িং বিশ্বকাপের অধিকাংশ খেলা ইউরোপের ভেন্যুতে অনুষ্ঠিত হয়েছে, মাত্র তিনটি বাদে; যার একটি (২০০১) যুক্তরাষ্ট্রের প্রিসেন্টোতে এবং দুটি (২০১৩ ও ২০১৪) অস্ট্রেলিয়ার সিডনিতে অনুষ্ঠিত হয়েছে।
বিশ্বকাপ রোয়িংয়ের বর্তমান চ্যাম্পিয়ন নিউজিল্যান্ড।
হাওড়া-খড়গপুর লাইন
হাওড়া-খড়গপুর লাইন হল হাওড়া-নাগপুর-মুম্বই লাইন, হাওড়া-চেন্নাই মেন লাইন ও কলকাতা শহরতলি রেল পথের অংশ।
হাওড়া-খড়গপুর লাইন হল ভারতের "গ্রুপ এ" লাইন গুলির একটি।এই লাইনের ট্রেনের গতি সর্বোচ্চ হয় ১৬০ কিমি/ঘন্টা।তবে লাইনে ট্রেনের গতি সর্বোচ্চ ১০০কিমি/ঘন্টা নির্দেশ করা আছে।
এই লাইনের হাওড়া জংশন রেলওয়ে স্টেশন ও খড়গপুর রেলওয়ে স্টেশন ভারতের ১০০ টি সর্বোচ্চ টিকিট বুকিং স্টেশনের মধ্যে রয়েছে।
নানা পাটেকর
নানা পাটেকর একজন বলিউডের খ্যাতনামা চলচ্চিত্রাভিনেতা। তিনি হিন্দি এবং মারাঠি চলচ্চিত্রে অভিনয় করেছেন ও একাধিকবার জাতীয় পুরষ্কার বিজয়ী হয়েছেন। পারিন্দা (১৯৮৯) সিনেমায় শ্রেষ্ঠ পার্শ্বচরিত্রে অভিনয়ে জাতীয় পুরষ্কার ও ফিল্মফেয়ার পুরষ্কার পান। ২০১৩ সালে চলচ্চিত্র ও শিল্পে অবদানের কারনে তিনি পদ্মশ্রী পুরষ্কারে সম্মানিত হন। অপহরন ছবিতে খলনায়কের চরিত্রে শ্রেষ্ঠ পুরষ্কার পান তিনি। তার পরিচালিত চলচ্চিত্র প্রহার, দ্যা ফাইনাল এটাক।
নানা পাটেকর মারাঠি পরিবারে জন্মগ্রহন করেন। তার আদি নাম ছিল বিশ্বনাথ। মুম্বাইয়ের জে জে আর্ট ইনস্টিটিউট থেকে শিক্ষা সম্পূর্ন করেন তিনি।
নানা পাটেকর বিভিন্ন ধরনের চরিত্র করার জন্যে প্রসিদ্ধ। তার প্রথম ছবি গমন (১৯৭৮)। এর পরে মারাঠি চলচ্চিত্রে ছোট ছোট ভূমিকায় অভিনয় জীবন শুরু করেন তিনি।
তার স্ত্রীর নাম নীলকণ্ঠী পাটেকর। একটি পুত্রসন্তান আছে তাদের। নাম মল্লার পাটেকর। বর্তমানে নানা পাটেকরের বিবাহ বিচ্ছেদ হয়ে গেছে। নানা রাইফেল শুটিং অনুশীলন করেন। তিনি জিভি মভলঙ্কর রাইফেল শুট প্রতিযোগিতায় পুরষ্কার বিজয়ী ব্যক্তি।
২০১৩ সালে কলা বিভাগে বিশেষ অবদানের জন্য মহারাষ্ট্র রাজ্যের সুপারিশে পদ্মশ্রী পুরস্কারে সম্মানিত করা হয়।
সালাহউদ্দিন আহমেদ অপহরণ
সালাহউদ্দিন আহমেদ অপহরণ বাংলাদেশের একটি চাঞ্চল্যকর ঘটনা, যা ২০১৫ সালে সংগঠিত হয়। বিএনপি'র সাবেক সাংসদ সালাহউদ্দিন আহমেদকে উঠিয়ে নিয়ে যাওয়া হয় আইন শৃঙ্খলা রক্ষাকারী বাহিনীর নামে।
২০১৫ সালের ১০ মার্চ তারিখে বাংলাদেশের রাজধানী ঢাকা মহানগরের উত্তরা এলাকার বাসা থেকে অপহৃত হন সালাহউদ্দিন আহমেদ।
আসানসোল-টাটানগর-খড়গপুর লাইন
আসানসোল-টাটানগর-খড়গপুর লাইন হল পূর্ব ভারতের একটি রেল লাইন।এই লাইনটি হাওড়া-দিল্লি লাইন ও হাওড়া-নাগপুর-মুম্বই লাইনকে যুক্ত করেছে।
এলাহাবাদকে এড়িয়ে হাওড়া থেকে মুম্বই থেকে একটি কম দূরত্বের রেলপথ স্থাপনের লক্ষে বিলাসপুর , টাটানগর হয়ে লাইনটি আসানসোল পর্যন্ত সম্প্রসারিত করা হয়। ১৮৯১ সালের ১ ফেব্রুয়ারি হাওড়া দিল্লি মেন লাইনের উপর নাগপুর থেকে আসানসোল পর্যন্ত বেঙ্গল নাগপুর রেলওয়ে মেন লাইনটি পণ্য পরিবহণের জন্য খুলে দেওয়া হয়।
অন্য দিকে খড়গপুর -টাটানগর রেলপথ স্থাপন শেষ হলে "আসানসোল-টাটানগর-খড়গপুর লাইন" সম্পূর্ন হয়।
নীলেশ কুলকার্নি
নীলেশ মোরেশ্বর কুলকার্নি (; ; জন্ম: ৩ এপ্রিল, ১৯৭৩) মহারাষ্ট্রের দোম্বিওয়ালি এলাকায় জন্মগ্রহণকারী প্রথিতযশা সাবেক ভারতীয় আন্তর্জাতিক ক্রিকেটার। ভারতীয় ক্রিকেট দলের অন্যতম সদস্য ছিলেন দীর্ঘ ছয় ফুট চার ইঞ্চি উচ্চতার অধিকারী নীলেশ কুলকার্নি। দলে তিনি মূলতঃ বামহাতে স্লো বোলিং করতেন। এছাড়াও নীচেরসারিতে বামহাতে ব্যাটিংয়ে পারদর্শিতা দেখিয়েছেন তিনি।
১৯৯৭-৯৮ মৌসুমে কলম্বোয় স্বাগতিক শ্রীলঙ্কার বিপক্ষে তার টেস্ট অভিষেক হয়। উদ্বোধনী ব্যাটসম্যান মারভান আতাপাত্তুকে প্রথম বলেই আউট করে চমক দেখান। এরফলে একমাত্র ভারতীয় ও বিশ্বের দ্বাদশ বোলার হিসেবে টেস্ট ক্রিকেটের ইতিহাসে এ কীর্তিগাঁথা রচনা করেন তিনি। ৩ আগস্ট, ১৯৯৭ তারিখে আর. প্রেমাদাসা স্টেডিয়ামে এ কৃতিত্বে নয়ন মঙ্গিয়া তাকে সহায়তা করেন কট বিহাইন্ডের মাধ্যমে।
ঘরোয়া প্রথম-শ্রেণীর ক্রিকেটে মুম্বইয়ের প্রতিনিধিত্ব করেন তিনি ও তিনশতাধিক উইকেট পান। ২০০৪ সালে অন্ধ্রপ্রদেশের বিপক্ষে নিজস্ব সেরা বোলিং পরিসংখ্যান ৭/৬০ লাভ করেন। ২০০৭ ও ২০০৮ মৌসুমে যুক্তরাজ্যের সারে চ্যাম্পিয়নশীপে ওল্ড হাম্পটনিয়ান্স সিসির পক্ষে খেলেন।
শ্রম ও কর্মসংস্থান মন্ত্রণালয় (বাংলাদেশ)
শ্রম ও কর্মসংস্থান মন্ত্রণালয় হচ্ছে বাংলাদেশ সরকারের একটি মন্ত্রণালয়, যেটি কর্মসংস্থান, শ্রম বাজার, শ্রমজীবীদের জীবনমান উন্নয়ন ও সংশ্লিষ্ট বিষয়ে দায়িত্বপ্রাপ্ত।
শ্রমিক ও নিয়োগকর্তাদের মধ্যে ভাল শিল্প সম্পর্ক ও সম্পর্ক উন্নয়ন বজায় রাখার দ্বারা উৎপাদনশীল কর্মসংস্থান ও মানবসম্পদ উন্নয়নের মাধ্যমে বেকারত্ব ও দারিদ্র কমানো।
সরকারের রুলস অব বিজনেস অনুসারে শ্রম ও কর্মসংস্থান মন্ত্রণালয়ের কার্যপরিধি নিম্নরূপঃ
 ক)অসংগঠিত জনশক্তির পুনর্বাসন ও কর্মসংস্থান;
সংস্থার সাথে যোগাযোগ রক্ষা করা;
সিরাজুল হক (বীর বিক্রম)
শহীদ সিরাজুল হক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
সিরাজুল হকের জন্ম কুমিল্লা জেলার চৌদ্দগ্রাম উপজেলার চিওড়া ইউনিয়নের কাপড়চতলী গ্রামে। তাঁর বাবার নাম লাল মিয়া এবং মায়ের নাম হাজেরা খাতুন।
দরিদ্র কৃষকের সন্তান সিরাজুল হক কৃষিকাজ করতেন। তাঁর অনিয়মিত মুজাহিদ বাহিনীর প্রশিক্ষণ নেওয়া ছিল। ১৯৭১ সালে সিরাজুল হকের বয়স ছিল ২৭-২৮। মুক্তিযুদ্ধ শুরু হলে তিনি যুদ্ধে যোগ দেন। প্রথমে নিজ এলাকা কুমিল্লার চৌদ্দগ্রামে প্রতিরোধ যুদ্ধ করেন। প্রতিরোধ যুদ্ধকালে চৌদ্দগ্রামে বেশ কয়েকটি যুদ্ধ হয়।
১৯৭১ সালের ১৪ মে ভোরে পাকিস্তান সেনাবাহিনীর ৩৯ বালুচ রেজিমেন্টের একাংশ চৌদ্দগ্রাম বাজার আক্রমণ করে। তখন সেখানে রক্তক্ষয়ী যুদ্ধ হয়। সিরাজুল হক এই যুদ্ধে অংশ নিয়ে সাহসী ভূমিকা রাখেন। যুদ্ধে পাকিস্তান সেনাবাহিনীর ৩০-৩৫ জন নিহত হয়। মুক্তিবাহিনীর আটজন শহীদ হন। এরপর ২৬ মে, ২৯ মে এবং ৩০ মে সেখানে আবার যুদ্ধ হয়। চৌদ্দগ্রামের পতন হলে সিরাজুল হক প্রতিরোধ যোদ্ধাদের সঙ্গে ভারতে যান। সেখানে তাঁকে নিয়মিত মুক্তিবাহিনীর চতুর্থ ইস্টবেঙ্গল রেজিমেন্টে অন্তর্ভুক্ত করা হয়। এরপর তিনি যুদ্ধ করেন দুই নম্বর সেক্টরের মন্দভাগ সাব-সেক্টরে। এই সাব-সেক্টর এলাকা ব্রাহ্মণবাড়িয়া জেলার মন্দভাগ রেলস্টেশন থেকে কুটি পর্যন্ত বিস্তৃত ছিল। বায়েক, জাইমপুর, কসবা থানার অংশবিশেষ নিয়ে গঠিত মন্দভাগ সাব-সেক্টরে অসংখ্য যুদ্ধ সংঘটিত হয়। সেপ্টেম্বর মাসে একদিন মন্দভাগ এলাকায় পাকিস্তানি সেনাবাহিনীর সঙ্গে মুক্তিযোদ্ধাদের এক বড় যুদ্ধ হয়। সেদিন এক বাংকারে সিরাজুল হকসহ তাঁর তিন সহযোদ্ধা অবস্থান নিয়ে সাহসিকতার সঙ্গে পাকিস্তানি সেনাদের আক্রমণ প্রতিহত করছিলেন। এক পর্যায়ে পাকিস্তানি সেনারা ওই বাংকার চিহ্নিত করে সেখানে মর্টারের গোলাবর্ষণ করে। গোলার আঘাতে সিরাজুল হকসহ চারজনই শহীদ হন। পরে অন্য সহযোদ্ধারা তাঁদের মরদেহ উদ্ধার করে ভারতে নিয়ে যান। মেলাঘরে মুক্তিযোদ্ধা ক্যাম্পের পাশে তাঁদের সমাহিত করা হয়।
সোনম ওয়াঙ্গিয়াল
সোনম ওয়াঙ্গিয়াল (জন্মঃ ১৯৪২) একজন ভারতীয় প্রাক্তন আধাসামরিক কর্মী ও পর্বতারোহী যিনি ১৯৬৫ সালে ২৩ বছর বয়সে সবথেকে কম বয়সে এভারেস্ট জয় করেন।
তাকে ১৯৬৫ সালে পদ্মশ্রী সন্মানে ভূষিত করা হয়; এছাড়াও তিনি ১৯৬৮ সালে অর্জুন পুরস্কার লাভ করেন। ১৯৭৬ সাল থেকে ১৯৯০ সাল পর্যন্ত তিনি গ্যাংটকের সোনম মাউন্টেনিয়ারিং ইনস্টিটিউটের অধ্যক্ষ ছিলেন। তিনি ইন্দো টিবেটান বর্ডার পুলিশের সহকারী পরিচালক পদ থেকে ১৯৯৩ সালে অবসর নেন। বর্তমানে তিনি লেহতে বসবাস করেন।
পলাশী রেলওয়ে স্টেশন
পলাশী রেলওয়ে স্টেশন কৃষ্ণনগর-লালগোলা লাইন-এর একটি স্টেশন। এই স্টেশনটি পলাশীতে অবস্থিত। এই স্টেশনে মোট ৩ টি প্লাটফর্ম রয়েছে। দিনে স্টেশনটিতে ২২ টি ট্রেন চলাচল করে।বর্তমান কলকাতা শহরতলি রেল পরিসেবা কৃষ্ণনগর রেলওয়ে স্টেশন থেকে সম্প্রসারিত করে "পলাশী স্টেশন" পর্যন্ত করার কথা বলা হয়েছে।
পলাশী স্টেশনটি নদিয়া জেলার উত্তর অংশে মুর্শিদাবাদ জেলার সীমান্তবর্তী এলাকায় ভাগীরথী নদীর পূর্ব তীরে পলাশী গ্রামে অবস্থিত। স্টেশনটি জেলার সদর দপ্তর কৃষ্ণনগর থেকে ৫০ কিমি দূরে অবস্থিত। এই স্টেশনটি সমুদ্রসমতল থেকে উচুতে অবস্থিত।
এই স্টেশনটি পলাশী ও পার্শ্ববর্তী এলাকার যাত্রী পরিবহন করে।
সুনীতা রানী
সুনীতা রানী (জন্মঃ ৪ ডিসেম্বর ১৯৭৯) একজন ভারতীয় ক্রীড়াবিদ, যিনি চতুর্দশ এশিয়ান গেমসে ১৫০০ মিটারে সোনা ও ৫০০০ মিটারে ব্রোঞ্জ পদক জয় করেছিলেন। ১৫০০ মিটারে তার গড়া ৪ঃ০৬ঃ০৩ সময় এখনও পর্যন্ত ভারতের জাতীয় সেরা।
তাকে ২০০১ সালে পদ্মশ্রী সন্মানে ভূষিত করা হয়; এছাড়াও তিনি অর্জুন পুরস্কার লাভ করেন। বর্তমানে তিনি পাঞ্জাব পুলিশের “পুলিশ সুপার” পদে কর্মরত আছেন।
শ্রেষ্ঠ চলচ্চিত্রের জন্য মেরিল-প্রথম আলো সমালোচক পুরস্কার
শ্রেষ্ঠ চলচ্চিত্র অভিনেতার জন্য মেরিল-প্রথম আলো পুরস্কার বাংলাদেশের সেরা চলচ্চিত্রের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ২০০৪ সালে প্রথমবার মেরিল-প্রথম আলো পুরস্কারের অংশ হিসেবে ২০০৩ সালের চলচ্চিত্রের জন্য এই পুরস্কার প্রদান করা হয়।
গাঢ় বর্ণ বিজয়ী নির্দেশ করে।
কোম্পানীগঞ্জ উপজেলা
কোম্পানীগঞ্জ উপজেলা নামে বাংলাদেশে দুইটি উপজেলা রয়েছে।
কোম্পানীগঞ্জ উপজেলা দ্বারা বুঝানো যেতে পারে:
স্ক্যাভেঞ্জার হান্ট
স্ক্যাভেঞ্জার হান্ট একটি দলবদ্ধ খেলা যেখানে আয়োজকেরা কিছু নির্দিষ্ট কিছু জিনিসের তালিকা তৈরি করেন যা প্রতিযোগীদের খুঁজে বের করতে হয়(জিনিস) অথবা করে দেখাতে হয়(কাজ)। তবে শর্ত হচ্ছে কোন জিনিস কেনা যাবে না। সাধারণত প্রতিযোগীরা ছোট ছোট দলে ভাগ হয়ে এই খেলা খেলে থাকে। খেলার লক্ষ্য হল সবার আগে সব জিনিস খুঁজে বের করা অথবা সবচেয়ে বেশীসংখ্যক কাজ সম্পন্ন করা।
খেলাটির বিভিন্ন রকমভেদ দেখা গেলেও একটা দিক সর্বক্ষেত্রেই লক্ষ্যণীয়। এক্ষেত্রে প্রতিযোগীদের যেসব কাজ সম্পন্ন করতে দেয়া হয় তাতে প্রচুর সৃষ্টিশীলতার ছাপ থাকে। তবে এক্ষেত্রে বলে রাখা ভাল যে ট্রেজার হান্ট বা গুপ্তধন খোঁজ এর সাথে এর বেশ ভালোরকমের একটা পার্থক্য আছে। ট্রেজার হান্টে মূল্যবান কিছু খুঁজতে দেয়া হয় । কিন্তু স্ক্যাভেঞ্জার হান্টে সেইসব জিনিস খুঁজতে দেয়া হয় যার দিকে হয়তো আমরা প্রতিদিনই তাকাই কিন্তু দেখিনা অথবা এমন কোন সৃষ্টিশীল কাজ করতে দেয়া হয় যা হয়তো নিয়মিত কেউ করে না।
বিশিষ্ট ক্রীড়াবিদ মারকাস মন্টোলার মতে, এই খেলার উৎপত্তি হয়েছে প্রাচীন লোকজ খেলা থেকে। গসিপ কলামিস্ট এলসা ম্যাক্সওয়েল সর্বপ্রথম যুক্তরাষ্ট্রে এ খেলা জনপ্রিয় করেন। এজন্য তিনি ১৯৩০ এর দশকে নিউ ইয়র্কে বেশ কয়েকটি খেলার আয়োজন করেন। নিউ ইয়র্কের অভিজাত পরিবারগুলোয় এই খেলার প্রভাব তুলে ধরে ১৯৩৬ সালে My Man Godfrey নামক বিদ্রূপাত্মক চলচ্চিত্র মুক্তি পায় যেখানে কিছু অভিজাত প্রতিযোগীদের একজন ঘরহারা লোক খুঁজে বের করতে বলা হয়।
আমেরিকান বিশ্ববিদ্যালয় গুলোতে সাধারণত নিয়মিত এই খেলার আয়োজন করা হয়। যার উল্লেখযোগ্য নিদর্শন হল ১৯৮৭ সালে চালু শিকাগো বিশ্ববিদ্যালয় স্ক্যাভেঞ্জার হান্ট
যা এখনো প্রতি বছর মে মাসে চার দিন ব্যাপি অনুষ্ঠিত হয়। দিনবিন্যাস এমনভাবে করা হয় যাতে ফলাফল নির্ধারণের দিনটি মা দিবস এ অনুষ্ঠিত হয়। ইউটা অঙ্গরাজ্যের প্রোভো শহর ২০৭৯ প্রতিযোগী নিয়ে স্ক্যাভেঞ্জার হান্ট আয়োজন করে বিশ্বরেকর্ড গড়ে।
ইন্টারনেট স্ক্যাভেঞ্জার হান্ট মাঝে মাঝে অংশগ্রহণকারীদের পুরস্কারের বিনিময়ে বিভিন্ন ওয়েবসাইটে গিয়ে তথ্য সংগ্রহ এবং ধাঁধা সমাধানের আহবান জানায়। প্রথম ইন্টারনেট হান্ট ১৯৯২ এ রিক গেটস আয়োজন করেন শুধুমাত্র জনগণকে ইন্টারনেট কার্যকরভাবে ব্যবহারে উদ্বুদ্ধ করতে ।বেশ কয়েকটি চলচিত্র এবং টেলিভিশন সিরিজ স্ক্যাভেঞ্জার হান্টকে বাজারজাতকরণের হাতিয়ার হিসেবে ব্যবহার করে, যার মধ্যে দ্য দা ভিঞ্চি কোড (উপন্যাস) এবং The Lost Room উল্লেখযোগ্য।অভিনেতা মিশা কলিন্স বর্তমানে একটি গিনেস বিশ্ব রেকর্ডের মালিক।তিনি বিশ্বের সবচেয়ে বড় স্ক্যাভেঞ্জার হান্টের আয়োজন করেন যাতে ৯০ টি দেশের ১৪৫৮০ জন প্রতিযোগী ৯৭২ টি দলে ভাগ হয়ে অংশ নেয়।
মার্কিপ্লায়ার
মার্ক এডওয়ার্ড ফিশবাখ (জন্ম জুন ২৮, ১৯৮৯), যিনি তার অনলাইন ছদ্মনাম মার্কিপ্লায়ার দ্বারা বেশি পরিচিত, হলেন একজন খ্যাতনামা মার্কিন ইউটিউব ব্যক্তিত্ব। তিনি হনুলুলু, হাওয়াইতে বড় হন, কিন্তু তিনি তার ক্যারিয়ার শুরু করেন সিনসিনাটি, ওহাইও, এবং বর্তমানে তিনি লস অ্যাঞ্জেলেস, ক্যালিফোর্নিয়ায় বসবাস করেন।
২০১৭ সালের এপ্রিল অনুযায়ী তার চ্যানেল ৭০০ কোটির বেশিবার দেখা হয়েছে এবং তার চ্যানেলের সাবস্ক্রাইবারের সংখ্যা ১ কোটি ৮০ লক্ষের বেশি যা তাকে ইউটিউবের সবচেয়ে বেশি সাবস্ক্রাইবকৃত চ্যানেলের তালিকায় ২২তম অবস্থানে রেখেছে। ফিশবাখ তার লেট'স প্লে ভিডিওর জন্য বিখ্যাত যেখানে তিনি সারভাইভাল হরর এবং অ্যাকশন ভিডিও গেম খেলে থাকেন।
দুর্গাপুর ইউনিয়ন
দুর্গাপুর ইউনিয়ন নামে বাংলাদেশে মোট ১৩টি ইউনিয়ন রয়েছে।
দুর্গাপুর ইউনিয়ন দ্বারা বুঝানো যেতে পারে:
গরান রাংচিতি
গরান রাংচিতি (বৈজ্ঞানিক নাম: "Arhopala centaurus (Fabricius)") এক প্রজাতির মাঝারী আকারের খয়েরি রঙের প্রজাপতি। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য। সম্ভবত এই প্রজাতির প্রজাপতি ভারতের সব থেকে বড় ওকব্লু ()।
ভারতে প্রাপ্ত গরান রাংচিতি এর উপপ্রজাতি হল-
গরান রাংচিতি এর প্রসারিত অবস্থায় ডানার আকার ৫৩-৬২মিলিমিটার দৈর্ঘ্যের হয়। 
এরা ক্ষিপ্র এবং এলোমেলো ভাবে ওড়ে, তবে একটানা বেশীক্ষণ উড়তে পারে না। কিছুক্ষণ ওড়াওড়ির পরেই আবার পাতার উপর বসে পড়ে। ঝোপঝাড়ের মধ্যে দিয়েও উড়ে বেড়াতেও দেখা যায়। ফুলের প্রতি এদের আসক্তি প্রায় নেই। মাঝে মাঝে ভিজে মাটি থেকে রস আহরণ করতে দেখা যায়। ডানা খুলে বসে এরা রৌদ্র পোহায়।
বাগ ভাল্কি
বাগ ভাল্কি (বৈজ্ঞানিক নাম: "Ancistroides nigrita (Latreille)") এক প্রজাতির ছোট আকারের প্রজাপতি যার শরীর ও ডানা কালচে বাদামী অথবা চকোলেট রঙের। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।
বাগ ভাল্কি এর প্রসারিত অবস্থায় ডানার আকার ৪৮-৬০ মিলিমিটার দৈর্ঘ্যের হয়।
ভারতে প্রাপ্ত বাগ ভাল্কি এর উপপ্রজাতিসমূহ হল-
এরা দ্রুত ওড়ে। এদের মাঝে মধ্যেই ফুলের উপর অনেক্ষন বসে মধু পান করতে দেখা যায়। পাখীর বিষ্ঠার উপরও বসে থাকতে দেখা যায়। অনেকসময় সকালবেলা রৌদ্র পোহাতে দেখা যায় তবে সাধারনত এরা ছায়াযুক্ত অঞ্চল বেশী পছন্দ করে।
বুটি পাইকান
বুটি পাইকান (বৈজ্ঞানিক নাম: "Celaenorrhinus putra(Moore)") এক প্রজাতির মাঝারী আকারের প্রজাপতি যার শরীর ও ডানা লালচে বাদামী রঙের হয়। এরা ‘হেসপেরায়িডি’ গোত্রের এবং ‘পায়রজিনি’ উপগোত্রের সদস্য।
বুটি পাইকান এর প্রসারিত অবস্থায় ডানার আকার ৪৫-৫৫ মিলিমিটার দৈর্ঘ্যের হয়।
বুটি পাইকান এর প্রজাতিগুলো হলো:
ভারতে প্রাপ্ত বুটি পাইকান এর উপপ্রজাতিসমূহ হল-এরা দ্রুত এবং ঝাঁকুনিসহ উড়ান দেয়। উড়তে উড়তে হঠাত করে পাতাতে বসে পড়ে। অন্যান্য প্রজাপতিদের সাথে একসাথে মধু পান করতে দেখা যায়।
তামগ্যালি
তামগ্যালি একটি পেট্রোগ্লিফ স্থান যা কাজাখস্তানের যেত্যসু'তে অবস্থিত। সড়কপথে তামগ্যালি আলমাটির ১৭০ কিলোমিটার উত্তর পশ্চিমে অবস্থিত। প্রধান পাঁচ হাজার পেট্রোগ্লিফ প্রধান গিরিখাতের মধ্যেই অবস্থিত তবে আশপাশের গিরিখাতেও অনেক আছে। বেশিরভাগ পেট্রোগ্লিফ ব্রোঞ্জ যুগের তবে কিছু কিছু মধ্যযুগে বা পরবর্তীতে আস্তরিত হয়েছে। তবে কিছু প্রেট্রোগ্লিফ লৌহ যুগের।
কাজাখ এবং অন্যান্য তুর্কি ভাষায় তামগ্যালি অর্থ অংকিত বা চিহ্নিত স্থান।
২০০৪ সালে তামগ্যালিকে ইউনেস্কো ওয়ার্ল্ড হেরিটেজ সাইট সাইট হিসেবে ঘোষণা করে।
গোপাল চৌকি
গোপাল চৌকি বড় শিব মন্দিরের পেছনে অবস্থিত প্রাচীন এক দিঘি। বড় শিব মন্দির () পুঠিয়া রাজবাড়ির ছয়টি মন্দিরের একটি। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
রাজশাহী শহর থেকে ২৩ কিলোমিটার দূরে অবস্থিত বিখ্যাত পুঠিয়া রাজবাড়ি কাছে অবস্থিত বড় শিব মন্দির। মন্দিরটির ডানপাশে পেছনে সুবিশাল দিঘি গোপাল চৌকির অবস্থান।
মোহাম্মদ শহীদুল্লাহ (বীর প্রতীক)
শহীদ মোহাম্মদ শহীদুল্লাহ (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
মো. শহীদুল্লাহ’র জন্ম ঢাকার লালবাগের মনেশ্বর রোডে। তাঁর বাবার নাম সফিকউল্লাহ এবং মায়ের নাম আংগুরা বেগম। তাঁরা সাত ভাই ও তিন বোন। তিনি অবিবাহিত ছিলেন।
১৯৭১ সালে নবম শ্রেণীর শিক্ষার্থী ছিলেন মো. শহীদুল্লাহ। পুরান ঢাকায় মামার বড়িতে থেকে স্কুলে পড়াশোনা করতেন তিনি। তাঁর মামার নাম ছিল হাজি কাজী কাদের। তিনি সে সময় বেশ প্রভাবশালী ছিলেন। মুক্তিযুদ্ধ শুরু হলে কয়েক দিন পর মো. শহীদুল্লাহ যুদ্ধে যোগ দেওয়ার জন্য মামার কাছে অনুমতি চান। কিন্তু মামা তাঁকে সে অনুমতি দেননি। পরে মে মাসের শেষ দিকে একদিন মামার বাড়ি থেকে পালিয়ে পুরান ঢাকার কয়েকজনের সঙ্গে ভারতে যান। সেখানে প্রাথমিক প্রশিক্ষণ নিয়ে তাঁরা ১১ নম্বর সেক্টর এলাকায় ছোটখাটো অপারেশনে অংশ নিতে থাকেন। এ সময় ২ নম্বর সেক্টরের সেক্টর প্রধান খালেদ মোশাররফ (বীর উত্তম) তাঁদের কথা জানতে পারেন। তিনি ঢাকা শহরে বসবাসকারী বলে তাঁদের নিজ সেক্টরে নিয়ে এসে ঢাকাবাসী কয়েকজন ছাত্র-যুবকদের দলে অন্তর্ভুক্ত করেন। তাঁদের পুনরায় বিশেষ প্রশিক্ষণ দিয়ে ঢাকা মহানগরের পার্শ্ববর্তী এলাকা এবং নারায়ণগঞ্জ ও মুন্সিগঞ্জ জেলায় গেরিলাযুদ্ধ করার জন্য পাঠানো হয়। কিশোর মো. শহীদুল্লাহ বেশ কয়েকটি দুঃসাহসিক অপারেশনে অংশ নেন। তাঁদের দল বিভিন্ন স্থানে গেরিলা আক্রমণ করে পাকিস্তান সেনাবাহিনী ও তাদের সহযোদীদের ভীতসন্ত্রস্ত করে তোলে।
মুক্তিযুদ্ধে চূড়ান্ত বিজয়ের মুহূর্তে ১৯৭১ সালের ১৭ ডিসেম্বর মো. শহীদুল্লাহসহ একদল মুক্তিযোদ্ধা ছিলেন ঢাকার অদূরেই। তাঁরা বেশির ভাগ ছিলেন পুরান ঢাকার বাসিন্দা। পাকিস্তান সেনাবাহিনী আত্মসমর্পণ করার পর আনন্দে উদ্বেল মুক্তিযোদ্ধারা পরিবার-পরিজনের সঙ্গে মিলিত হওয়ার জন্য রওনা হলেন ঢাকার উদ্দেশে। কিন্তু পথে ঘটল মর্মান্তিক এক দুর্ঘটনা। নদী পার হতে গিয়ে নৌকাডুবিতে সলিলসমাধি হলো মো. শহীদুল্লাহ, আবুল হোসেনসহ (বীর প্রতীক) ১০ জন দুর্ধর্ষ ও সাহসী মুক্তিযোদ্ধার। মুহূর্তেই আনন্দ পরিণত হলো শোকে। 
খোলামুড়া ঘাট ঢাকা জেলার কেরানীগঞ্জ উপজেলার অন্তর্গত। মুক্তিযুদ্ধের চূড়ান্ত পর্যায়ে পুরান ঢাকার অধিবাসী কয়েকজন গেরিলা মুক্তিযোদ্ধা ছিলেন কেরানীগঞ্জে। তাঁরা ২ নম্বর সেক্টরের অধীনে মুন্সিগঞ্জ, ঢাকার কেরানীগঞ্জসহ আশপাশ এলাকায় গেরিলাযুদ্ধ করেন। ১৬ ডিসেম্বর পাকিস্তান সেনাবাহিনী আনুষ্ঠানিক আত্মসমর্পণ করার পর তাঁরা পরিবার-পরিজনের সঙ্গে মিলিত হওয়ার জন্য ফিরছিলেন ঢাকায়। পথে ছিল ধলেশ্বরী নদী। তখন ধলেশ্বরী ছিল প্রমত্তা ও বেশ চওড়া নদী। মো. শহীদুল্লাহ, আবুল হোসেনসহ একদল মুক্তিযোদ্ধা একটি নৌকায় খোলামুড়া ঘাট দিয়ে নদী পার হচ্ছিলেন। মাঝনদীতে হঠাৎ নৌকা ডুবে যায়। মো. শহীদুল্লাহ, আবুল হোসেনসহ বেশির ভাগ মুক্তিযোদ্ধাই সাঁতার জানতেন না। সাঁতার জানা সহযোদ্ধারা দু-তিনজনকে বাঁচাতে সক্ষম হলেও ১০ জন মুক্তিযোদ্ধা নদীতে অসহায়ভাবে ডুবে মারা যান। পরে স্থানীয় জনসাধারণের সহায়তায় তাঁদের মরদেহ নদীর বিভিন্ন স্থান থেকে উদ্ধার করে পরিবারের কাছে হস্তান্তর করা হয়।
দিল তু হে দিল
দিল তু হে দিল ১৯৭৮ সালে মুক্তিপ্রাপ্ত বলিউডের চলচ্চিত্র "দিল তু হে দিল" এর একটি গান। এই গানে কণ্ঠ দিয়েছেন লতা মঙ্গেশকার। গানটির গীতিকার হলেন অঞ্জন এবং সুরকার হলেন কল্যাণজি আনান্দজি।
বিনোদ খান্না
বিনোদ খান্না () (৬ অক্টোবর, ১৯৪৬ - ২৭ এপ্রিল, ২০১৭) ছিলেন একজন ভারতীয় অভিনেতা ও বলিউডের চলচ্চিত্র প্রযোজক। তিনি দুইবার ফিল্মফেয়ার পুরস্কার জেতেন। তিনি একজন সক্রিয় রাজনীতিবিদও ছিলেন। তিনি ১৯৯৮ থেকে ২০০৯ এবং ২০১৪ থেকে আমৃত্যু গুরদাসপুর থেকে এমপি নির্বাচিত হয়েছিলেন। তার মূত্রথলিতে ক্যান্সারের কারণে ২৭ এপ্রিল, ২০১৭ তারিখে সত্তর বছর বয়সে মুম্বাইয়ের একটি হাসপাতালে মারা যান।
বিনোদের জন্ম ১৯৪৬ সালের ৬ অক্টোবর বর্তমান পাকিস্তানের পেশোয়ারে একটি পাঞ্জাবি হিন্দু পরিবারে, তাঁর মার নাম ছিলো কমলা এবং বাবার নাম কৃষ্ণচাঁদ খান্না। তাঁর তিন বোন এবং এক ভাই ছিলো। বিনোদের জন্মের কিছুকাল পরেই নতুন পাকিস্তান রাষ্ট্রের জন্ম হলে বিনোদের পরিবার পেশোয়ার ছেড়ে বম্বেতে চলে আসেন।
বিনোদ দ্বিতীয় শ্রেণী পর্যন্ত বম্বের সেন্ট ম্যারি'জ স্কুলে পড়েন, এরপর দিল্লীতে চলে আসেন। ১৯৫৭ সালে বিনোদের পরিবার দিল্লীতে চলে আসে আর বিনোদকে মাথুরা রোডের দিল্লী পাব্লিক স্কুলে ভর্তি করা হয়। ১৯৬০ সালে বিনোদের পরিবার পুনরায় বম্বেতে চলে আসলে বিনোদকে দেওলালীর বারনেস স্কুলে ভর্তি করা হয়। এই বোর্ডিং স্কুলে পড়াকালীন বিনোদ 'সোলভা সাল' (১৯৫৮) এবং 'মুঘাল-এ-আজম' (১৯৬০) চলচ্চিত্র দেখেন এবং তাঁর খুব আকর্ষণ জন্মায় চলচ্চিত্রের প্রতি। বিনোদ বম্বের সিডেনহাম কলেজ থেকে কমার্সে স্নাতক সম্পন্ন করেন। তিনি ক্রিকেট পছন্দ করতেন। তিনি বলেনঃ "জনসাধারণের মনে হতে পারে আমি অন্য আরেকজন ফিল্মস্টার, কিন্তু এক সময় ছিল যখন আমি (টেস্ট খেলোয়াড়) বুধী কান্ধারনের সঙ্গে সুসম্পন্ন ক্রিকেট খেলেছিলাম। পরে আমি হিন্দু জিমে একনাথ সোলকারের সাথে খেলেছি। ১৯৭৯ সালে ভারতবর্ষে ইলিস্ট্রেটড উইকলি অব ইন্ডিয়াতে তিনি লিখেছিলেন, "আমি বিশ্বনাথ হতে পারিনি।"
অ্যায় মেরে ওয়াতন কে লোগো
অ্যায় মেরে ওয়াতন কে লোগো (; ""O' people of my country"") হিন্দি ভাষায় রচিত একটি দেশাত্ববোধক সঙ্গীত। গানটির গীতিকার হলেন কবি প্রদীপ এবং সুরকার হলেন সি রামচন্দ্র। গানটিতে কন্ঠ দিয়েছেন লতা মঙ্গেশকর
রাজউক ভবন
রাজউক ভবন রাজধানী উন্নয়ন কর্তৃপক্ষ রাজউক এর প্রধান কার্যালয় যা বাংলাদেশ সরকার এর রাজধানীর উন্নয়ন বিষয়ক সংস্থা। এই ভবনটি রাজউক এভিনিউ, দিলকুশা, ঢাকা ১০০০ এ অবস্থিত। এটি ঢাকা শহরের একটি অন্যতম উল্লেখযোগ্য ভবন।
ঢাকা ইমপ্রুভমেন্ট ট্রাস্ট (ডিআইটি) এর প্রধান কার্যালয়রূপে ১৯৫৬ সালে ভবনটি প্রথম প্রতিষ্ঠিত হয়। সেই সময় এটি ডিআইটি ভবন নামে পরিচিত ছিল। পশ্চিম পাকিস্তান এর স্থপতি আবদুল হুসেইন এম. থারিয়ানি এর নকশা করেছিলেন। তৎকালীন পাকিস্তানের মুখ্যমন্ত্রী হোসেন শহীদ সোহ্‌রাওয়ার্দী ১৯৫৬ সালের ১০ ডিসেম্বর এর ভিত্তিপ্রস্তর স্থাপন করেন। ঢাকা ইমপ্রুভমেন্ট ট্রাস্টকে রাজধানী উন্নয়ন কর্তৃপক্ষ দ্বারা প্রতিস্থাপনের পর ১৯৮৭ সালের ৩০ এপ্রিল এর নাম পরিবর্তন করে ‘রাজউক ভবন’ রাখা হয়।
রাজউক ভবন ঢাকার একটি উল্লেখযোগ্য স্থাপত্য নিদর্শন। এটি পূর্ব পাকিস্তান এর মুখ্য ভবনসমূহের অন্যতম। এটি খুবই জটিল গঠনের ভবন। ভবনের মাঝ বরাবর অনেকগুলো কালো স্তম্ভ রয়েছে; ভবনের স্থাপত্যকলায় এসব স্তম্ভের প্রয়োজনীয়তা নিয়ে বিভ্রান্তির উদ্রেক হয়। স্থপতি থারিয়ানি নকশা প্রণয়নের সময় জলবায়ু বিবেচনায় আনেন নি। পশ্চিমমুখী এ ভবনের দুটি অংশ বিদ্যমান- একটি রাজউকের মূল ভবন ও আরেকটি সম্প্রসারিত অংশ। ভবনদ্বয় একটি ছোট সেতু দ্বারা সংযুক্ত। এর মূল ভবনে ছয় তলা ও বর্ধিত অংশে আট তলা রয়েছে। ভবনের সম্মুখভাগের ঊর্ধ্বাংশে একটি বড় ঘড়ি রয়েছে যা ভবনের একটি গুরুত্বপূর্ণ বিশেষত্ব।
রাজউক ভবন পাকিস্তান আমলের স্থাপত্যকলার নিদর্শন। প্রথমদিকে ভবনটি বেশ সাধারণ ছিল। রাজউকের গুরুত্ব ও স্থাপত্যকলার বিষয়টি চিন্তা করে রাজউক ভবনটি সংস্কারের সিদ্ধান্ত নেয়। ২০০০ সালের পর সংস্কারের প্রধান উদ্যোগ গৃহীত হয় এবং ভবনটিকে একটি অন্যমাত্রার সৌন্দর্যদান করে।
সিডনি মেট্রো
সিডনি মেট্রো অস্ট্রেলিয়ার নিউ সাউথ ওয়েলস রাজ্যের শহর সিডনির একটি দ্রুতগামী গণপরিবহন ব্যবস্থা। প্রথম দ্রুত গতির রেল পথটির দ্বারা যুক্ত হবে রৌসে হিল থেকে এপ্পিং। এই নতুন রেলপথের সঙ্গ যুক্ত হবে এপ্পিং- চাসটউড রেলপথ, যেটি দ্রুতগতির রেলপথে পরিবর্তন করা হবে। এই প্রকল্পটিকে বলা হচ্ছে সিডনি মেট্রো নর্থইস্ট এবং এটি চালু হবে ২০১৯ সালে
পরিকল্পনা করা হয়েছে সিডনি মেট্রো শহরের সিডনি হারবার, কেন্দীয় বানিজ্য অঞ্চল হয়ে যাবে ব্যাংকস্টোন পর্যন্ত। এই রেল পথ নির্মান শুরু হয়েছে ২০১৭ সালে এবং চালু হবে ২০২৪ সালে। সিডনি মেট্রো ইস্ট, একটি পৃথক লাইন যেটি কেন্দ্রীয় বানিজ্য অঞ্চল থেকে পারামাট্টা, অনুমান করা হচ্ছে এই মেট্রো লাইন ২০২০ সালে চালু হবে। সিডনি অস্টেলিয়ার মধ্যে প্রথম শহর যে শহরে মেট্রো রেলের মত দ্রুতগতির পরিবহন ব্যবস্থা নির্মান করা হচ্ছে। although an initial proposal was raised as early as 2001. .
এই পরিবহন ব্যবস্থাটি বর্তমানে অস্টেলিয়ার বৃহত্তম জন পরিবহন ব্যবস্থা। এটি নিয়ন্তন করা হচ্ছে "নিউ সাউথ ওয়েলস সরকারি পরিবহন সংস্থা"র দ্বারা।
শ্রেষ্ঠ চলচ্চিত্র পরিচালকের জন্য মেরিল-প্রথম আলো সমালোচক পুরস্কার
শ্রেষ্ঠ চলচ্চিত্র পরিচালকের জন্য মেরিল-প্রথম আলো সমালোচক পুরস্কার বাংলাদেশের চলচ্চিত্র পরিচালনায় অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ২০০৪ সালে প্রথমবার মেরিল-প্রথম আলো পুরস্কারের অংশ হিসেবে ২০০৩ সালের চলচ্চিত্রের জন্য এই পুরস্কার প্রদান করা হয়। এই বিভাগে প্রথমবার পুরস্কার লাভ করেন "আধিয়ার" (২০০৩) চলচ্চিত্রের জন্য সাইদুল আনাম টুটুল। তৌকির আহমেদ ও মোস্তফা সরয়ার ফারুকী দুইবার করে এই পুরস্কার লাভ করেছেন। "খাঁচা" (২০১৭) চলচ্চিত্রের জন্য পুরস্কার বিজয়ী আকরাম খান এই বিভাগে সবচেয়ে সাম্প্রতিক বিজয়ী।
শ্রেষ্ঠ চলচ্চিত্র অভিনেতার জন্য মেরিল-প্রথম আলো সমালোচক পুরস্কার
শ্রেষ্ঠ চলচ্চিত্র অভিনেতার জন্য মেরিল-প্রথম আলো সমালোচক পুরস্কার বাংলাদেশের চলচ্চিত্র অভিনেতাদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ২০০৪ সালে প্রথমবার মেরিল-প্রথম আলো পুরস্কারের অংশ হিসেবে ২০০৩ সালের চলচ্চিত্রের জন্য এই পুরস্কার প্রদান করা হয়। এই বিভাগে সর্বাধিক তিনবার পুরস্কার লাভ করেছেন চঞ্চল চৌধুরী। এছাড়া রিয়াজ ও রাইসুল ইসলাম আসাদ দুইবার করে এই পুরস্কার অর্জন করেছেন। "খাঁচা" (২০১৭) চলচ্চিত্রের জন্য পুরস্কার বিজয়ী আজাদ আবুল কালাম এই বিভাগের সবচেয়ে সাম্প্রতিক বিজয়ী।
শ্রেষ্ঠ চলচ্চিত্র অভিনেত্রীর জন্য মেরিল-প্রথম আলো সমালোচক পুরস্কার
শ্রেষ্ঠ চলচ্চিত্র অভিনেত্রীর জন্য মেরিল-প্রথম আলো সমালোচক পুরস্কার বাংলাদেশের চলচ্চিত্র অভিনেত্রীদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ২০০৪ সালে প্রথমবার মেরিল-প্রথম আলো পুরস্কারের অংশ হিসেবে ২০০৩ সালের চলচ্চিত্রের জন্য এই পুরস্কার প্রদান করা হয়। এই বিভাগে প্রথমবার পুরস্কার লাভ করেন "চন্দ্রকথা" (২০০৩) চলচ্চিত্রের জন্য মেহের আফরোজ শাওন। এই বিভাগে কেউ একাধিকবার পুরস্কার অর্জন করেননি। "ছিটকিনি" (২০১৭) চলচ্চিত্রের জন্য পুরস্কার বিজয়ী রুনা খান এই বিভাগে সবচেয়ে সাম্প্রতিক পুরস্কার বিজয়ী।
নিউ সাউথ ওয়েলস ক্রিকেট দল
নিউ সাউথ ওয়েলস ক্রিকেট দল (বা, নিউ সাউথ ওয়েলস ব্লুজ) নিউ সাউথ ওয়েলসের সিডনিভিত্তিক অস্ট্রেলীয় পুরষদের প্রথম-শ্রেণীর পেশাদার ক্রিকেট দল। শেফিল্ড শিল্ড নামে পরিচিত অস্ট্রেলীয় প্রথম-শ্রেণীর ক্রিকেট প্রতিযোগিতা ও সীমিত ওভারের ম্যাটাডোর বিবিকিউস ওয়ান-ডে কাপে দলটি অংশগ্রহণ করে থাকে। 
পূর্বে অধুনা বিলু্প্ত টুয়েন্টি২০, বিগ ব্যাশ ২০১১-১২ মৌসুমের পূর্বে বিগ ব্যাশে খেলেছে এনএসডব্লিউ ব্লুজ। চ্যাম্পিয়ন্স লীগ টুয়েন্টি২০ প্রতিযোগিতার উদ্বোধনী আসরে নিউ সাউথ ওয়েলস শিরোপা জয় করে।
ঘরোয়া ক্রিকেটে সর্বাধিক সফল দলের মর্যাদা পাচ্ছে দলটি। এ পর্যন্ত তারা ৪৬বার প্রথম-শ্রেণীর প্রতিযোগিতার শিরোপা লাভ করেছে। পাশাপাশি অস্ট্রেলীয় ঘরোয়া সীমিত ওভারের ক্রিকেট টুর্নামেন্টের কাপ জিতেছে ১০বার। প্রায়শঃই সফরকারী আন্তর্জাতিক দলের সাথে প্রতিদ্বন্দ্বিতায় অবতীর্ণ হয়ে থাকে। বাংলাদেশ বাদে প্রত্যেক টেস্ট দলের বিপক্ষে তারা খেলেছে। ঘরোয়া পর্যায়ের খেলায় সফলতার কারণে এ দল থেকে বেশ কিছুসংখ্যক ক্রিকেটার আন্তর্জাতিক ক্রিকেট অঙ্গনে খেলছেন। পাশাপাশি খেলোয়াড় নির্বাচনে নিউ সাউথ ওয়েলসের পক্ষপাতিত্বের জন্য পরিচিতি পেয়েছে দলটি।
নিউ সাউথ ওয়েলস ব্লুজ দলের প্রধান রঙ হচ্ছে স্কাই ব্লু। এ রঙটি নিউ সাউথ ওয়েলস রাজ্যের রঙকে প্রতিনিধিত্ব করছে। দ্বিতীয় পর্যায়ের রঙ হচ্ছে নেভি ব্লু। এছাড়াও সাদা রঙের সংমিশ্রণ ঘটেছে এতে।
আন্তর্জাতিক ক্রিকেটাঙ্গনে অংশগ্রহণকারী খেলোয়াড়দেরকে তালিকায় গাঢ় করে দেখানো হয়েছে। তালিকাটি ২৮ এপ্রিল, ২০১৬ তারিখ অনুযায়ী সঠিক।
নিউ সাউথ ওয়েলস ও অস্ট্রেলিয়া - উভয় দলের পক্ষে প্রতিনিধিত্বকারী উল্লেখযোগ্য খেলোয়াড়দের তালিকা নিম্নরূপ:
মহিলা ও শিশু বিষয়ক মন্ত্রণালয় (বাংলাদেশ)
মহিলা ও শিশু বিষয়ক মন্ত্রণালয় হচ্ছে বাংলাদেশ সরকারের একটি মন্ত্রণালয়, যেটি নীতিমালা প্রনয়ন করে এবং মহিলা ও শিশুদের প্রাতিষ্ঠানীকরন ও উন্নয়নমূলক কার্যাবলী রক্ষণাবেক্ষণ করে থাকে।
১৯৯৬-এর শেয়ারবাজার কেলেংকারী
১৯৯৬-এর শেয়ারবাজার কেলেংকারী বাংলাদেশের একটি চাঞ্চল্যকর ঘটনা, যার মাধ্যমে বিভিন্ন ধরনের কারসাজির দ্বারা শেয়ারের দাম বাড়ার পরবর্তীতে বাজারের পতন শুরু হয় এবং এর ফলশ্রুতিতে দেশের পূজিবাজারে আস্থার সঙ্কট সৃষ্টি হয় ও সাধারণ বিনিয়োগকারীরা ক্ষতি্রস্থ হয়। ১৯৯৬ সালের এই ঘটনায় পুঁজিবাজার নিয়ন্ত্রক সংস্থা বাংলাদেশ সিকিউরিটিজ অ্যান্ড এক্সচেঞ্জ কমিশনের (বিএসইসি) পক্ষ থেকে মোট ১৫টি মামলা দায়ের করা হয়েছিল।
১৯৯৬ সালে বিভিন্ন ধরনের কারসাজির মাধ্যমে শেয়ারের দাম বাড়ানো হয় এবং এর ফলেশ্রুতিতে ডিএসইর সূচক বাড়তে থাকে। একপর্যায়ে ওই বছরেরই ৫ নভেম্বর ডিএসইর সূচক সর্বোচ্চ ৩ হাজার ৬৪৯ পয়েন্টে উঠে যায় ও পরবর্তীতে তার পতন শুরু হয়ে কমতে কমতে সূচকটি ৪৬২ পয়েন্টে নেমে আসে।
গ্লোবাল ইউনিভার্সিটি বাংলাদেশ
গ্লোবাল ইউনিভার্সিটি বাংলাদেশ (জিইউবি) বাংলাদেশের একটি উচ্চ শিক্ষা প্রতিষ্ঠান। বেসরকারি পর্যায়ের এই বিশ্ববিদ্যালয়টি ২০১৫ সালে প্রতিষ্ঠিত হয় এবং সরকার কর্তৃক অনুমোদিত বেসরকারী বিশ্ববিদ্যালয়। এই বিশ্ববিদ্যালয়টি বরিশাল শহরে অবস্থিত প্রথম বেসরকারি বিশ্ববিদ্যালয়।
সোমা বিশ্বাস
সোমা বিশ্বাস (জন্ম ১৬ মে ১৯৭৮ রাণাঘাট) একজন ভারতীয় ক্রীড়াবিদ যিনি মূলত হেপ্টাথেলনে অংশ নেন। উনি কলকাতায় বাস করেন। ২০০২ বুসান এশিয়ান গেমসে রূপো জিতে উনি প্রথম প্রচারের আলো পান। ২০০৬ দোহা এশিয়ান গেমসে উনি আরো একটি রূপো জয় করেন।
২০০৩ সালে উনি অর্জুন পুরষ্কারে সন্মানিত হন।
সিরাজ সাঁই
সিরাজ সাঁই ছিলেন বাঙালি বাউল সাধক এবং দার্শনিক, যিনি ফকির সিরাজ, দরবেশ সিরাজ, সিরাজ সাঁই, সিরাজ শাহ ইত্যাদি নামেও পরিচিত। তিনি বাউল গানের প্রবক্তাদের মধ্যে উল্লেখযোগ্য। বাউল সম্রাট লালন তার নিকট বাউলধর্মে দীক্ষিত হন এবং জীবদ্দশায় লালন তার বহু গানে সিরাজ সাঁইয়ের কথা উল্লেখ করেন। লালনের গুরু হিসেবেই পরবর্তীতে তিনি পরিচিতি লাভ করেন। বাংলাদেশের কুষ্টিয়া জেলার হরিশপুর গ্রামে সিরাজ সাইয়ের সমাধি অবস্থিত।
উত্তর পাহাড়তলী ওয়ার্ড
উত্তর পাহাড়তলী বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
উত্তর পাহাড়তলী ওয়ার্ডের আয়তন ৬.৪১ বর্গ কিলোমিটার।
২০০১ সালের পরিসংখ্যান অনুযায়ী উত্তর পাহাড়তলী ওয়ার্ডের লোকসংখ্যা ৭৩,৫৬১ জন। এর মধ্যে পুরুষ ৪১,৩৭০ জন এবং মহিলা ৩২,১৯১ জন।
চট্টগ্রাম সিটি কর্পোরেশনের উত্তর-পশ্চিমাংশে উত্তর পাহাড়তলী ওয়ার্ডের অবস্থান। এর পূর্বে ২নং জালালাবাদ ওয়ার্ড ও ৮নং শুলকবহর ওয়ার্ড, দক্ষিণে ১৩নং পাহাড়তলী ওয়ার্ড ও ১২নং সরাইপাড়া ওয়ার্ড, পশ্চিমে ১০নং উত্তর কাট্টলী ওয়ার্ড এবং উত্তরে সীতাকুণ্ড উপজেলার সলিমপুর ইউনিয়ন অবস্থিত।
উত্তর পাহাড়তলী চট্টগ্রাম সিটি কর্পোরেশনের আওতাধীন ৯নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের আকবর শাহ থানার আওতাধীন। এটি ২৮১নং চট্টগ্রাম-৪ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাসমূহ হল:
উত্তর পাহাড়তলী ওয়ার্ডের স্বাক্ষরতার হার ৬৩.৪৩%। এ ওয়ার্ডে ১টি বিশ্ববিদ্যালয়, ১টি কলেজ, ৪টি মাদ্রাসা, ৫টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
উত্তর কাট্টলী ওয়ার্ড
উত্তর কাট্টলী বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
উত্তর কাট্টলী ওয়ার্ডের আয়তন ৬.২২ বর্গ কিলোমিটার।
২০০১ সালের পরিসংখ্যান অনুযায়ী উত্তর কাট্টলী ওয়ার্ডের লোকসংখ্যা ৩১,৪০১ জন। এর মধ্যে পুরুষ ১৭,৬০১ জন এবং মহিলা ১৩,৮০০ জন।
চট্টগ্রাম সিটি কর্পোরেশনের উত্তর-পশ্চিমাংশে উত্তর কাট্টলী ওয়ার্ডের অবস্থান। এর দক্ষিণে ১১নং দক্ষিণ কাট্টলী ওয়ার্ড, পূর্বে ১২নং সরাইপাড়া ওয়ার্ড ও ৯নং উত্তর পাহাড়তলী ওয়ার্ড, উত্তরে সীতাকুণ্ড উপজেলার সলিমপুর ইউনিয়ন ও পশ্চিমে বঙ্গোপসাগর অবস্থিত।
উত্তর কাট্টলী চট্টগ্রাম সিটি কর্পোরেশনের আওতাধীন ১০নং ওয়ার্ড। এ ওয়ার্ডের পূর্বাংশের প্রশাসনিক কার্যক্রম চট্টগ্রাম সিটি কর্পোরেশনের আকবর শাহ থানার আওতাধীন এবং পশ্চিমাংশ পাহাড়তলী থানার আওতাধীন। এটি ২৮১নং চট্টগ্রাম-৪ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাসমূহ হল:
উত্তর কাট্টলী ওয়ার্ডের স্বাক্ষরতার হার ৭৫.৭০%। এ ওয়ার্ডে ১টি কলেজ, ১টি মাদ্রাসা, ১টি স্কুল এন্ড কলেজ, ৪টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
কিনাবালু উদ্যান
কিনাবালু উদ্যান ১৯৬৪ সালে প্রতিষ্ঠিত হয় ও এটি মালয়েশিয়ার প্রথম জাতীয় উদ্যানগুলির অন্যতম। ডিসেম্বর ২০০০ সালে "অসামান্য সর্বজনীন মান" ও বিশ্বের সেরা জৈবিক স্থানগুলির মধ্যে অন্যতম রূপে ৪৫০০ বেশি উদ্ভিদ ও প্রাণীর প্রজাতি (যার মধ্যে ৩২৬ টি পাখি, প্রায় ১০০ টি স্তন্যপায়ী প্রজাতি ও ১১০টিরও বেশি স্থল শামুক প্রজাতি
) সম্বলিত এই উদ্যানটি ইউনেস্কো দ্বারা মালয়েশিয়ার প্রথম বিশ্ব ঐতিহ্যবাহী স্থানের মর্যাদা লাভ করে।
মালয়েশিয় বোর্নিওয় সাবাহর পশ্চিম উপকূলে অবস্থিত কিনাবালু উদ্যান বোর্নিওর উচ্চতম শৃঙ্গ, ৪০৯৫.২ মিটার উচু, কিনাবালু পর্বতকে ঘিরে ৭৫৪ বর্গ কিলোমিটার জায়গা জুড়ে বিস্তৃত।
এটি সাবাহ ও মালয়েশিয়ার অন্যতম জনপ্রিয় পর্যটন কেন্দ্র। ১৯৬৭ সালে ৯৮৭,৬৫৩ বেশি পর্যটক ও ৪৩,৪৩০ ক্লাইমবার্স এখানে এসেছিলেন।
১৯৬৪ সালে এই জায়গাটি জাতীয় উদ্যান হিসেবে ঘোষনা করা হয়। ব্রিটিশ ঔপনিবেশিক প্রশাসক এবং প্রকৃতিবাদী হিউজ লো ১৯৫১ সালে তুয়ারান থেকে এই জায়গা অবধি একটি অভিযানে নেতৃত্ব দেন। খাতায় কলমে উনিই প্রথম মানুষ যিনি কিনাবালু পর্বতশিখরে ওঠেন। পর্বতের উচ্চতম শৃঙ্গর নামকরণ পরে ওনার নামে করা হয় লো'স পিক।
কিনাবালু উদ্যান সাবাহর পশ্চিম উপকূলে ক্রকার পর্বতমালায় অবস্থিত। এটি রানাউ জেলার মধ্যে পড়ে। ক্রকার পর্বতমালা জাতীয় উদ্যান ও এটি এক নয়।
উদ্যানের কেন্দ্রীয় দফতর কোটা কিনাবালু শহর থেকে ৮৮ কিমি দূরে অবস্থিত। সাবাহর অন্য অংশ থেকে কেন্দ্রীয় দফতর অবধি সুরক্ষিত রাস্তা আছে। এটি উদ্যানের দক্ষিণ সীমান্তে ১৫৬৩ মিটার (৫১২৮ ফিট) উচ্চতায় অবস্থিত।
কুমুদিনী সরকারি মহিলা কলেজ
কুমুদিনী সরকারি কলেজ, যা কুমুদিনী মহিলা কলেজ নামেও পরিচিত, টাঙ্গাইলের একটি সরকারি কলেজ যা জাতীয় বিশ্ববিদ্যালয়ের অধিভুক্ত। কলেজটি প্রতিষ্ঠা করেন তৎকালীন বাঙ্গালি ব্যবসায়ী রণদাপ্রসাদ সাহা। এটি ১৯৪৪ সালে কলকাতা বিশ্ববিদ্যালয়ের অধিভুক্ত হয়। এবং ১৯৭৯ সালে এটিকে জাতীয়করণ করা হয়। ১৯৫৯ সালে ময়মনসিংহে মুমিনুন্নেসা কলেজ প্রতিষ্ঠা হওয়ার আগ পর্যন্ত তৎকালীন পূর্ব পাকিস্তানে এটি ছিল একমাত্র মহিলা কলেজ।
কলেজটি উচ্চ মাধ্যমিক এবং ডিগ্রি পর্যায়ে শিক্ষার্থীদের শিক্ষাদান করে। এছাড়াও কলেজটিতে অনার্স এবং মাস্টার্সে পড়ার সুযোগ রয়েছে। এছাড়াও কলেজটি এর শিক্ষার্থীদের জন্য নানা সাংস্কৃতিক অনুষ্ঠান এবং খেলাধুলার আয়োজন করে।
হালসা ইউনিয়ন
হালসা ইউনিয়ন বাংলাদেশের রাজশাহী বিভাগের নাটোর জেলার নাটোর সদর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৬৩.৪৩।
নাটোর সদর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৫৫২৩ একর বা ২২.৩৫ বর্গকিলোমিটার।
হালসা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী হালসা ইউনিয়নের মোট জনসংখ্যা ছিল ২৬৪১৬ জন, যারা ৬৫৪৪ টি পরিবারে বসবাস করে, যার মধ্যে পুরুষ হল ১৩০১৪ জন এবং নারী হল ১৩৪০২ জন।
হালসা ইউনিয়নের গড় স্বাক্ষরতা হার ৪৬.১%। তার মধ্যে নারী শিক্ষার হার ৪৪.১% এবং পুরুষ শিক্ষার হার ৪৮.১%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
হালসা ইউনিয়নের অর্থনীতি মূলত কৃষি নির্ভর।হালসা ইউনিয়ন — বাংলাদেশ জাতীয় তথ্য বাতায়ন